البرتغالي كريستيانو رونالدو طلعو ليه لانطيرات من ملعب مباراة لوكسمبورگ ضمن التصفيات المؤهلة ليورو 2020 ولي حسمها منتخب بلادو بهدفين دون رد. وقال رونالدو في تصريحات صحفية بعدما سالا الماتش: “ها حنا تأهلنا، أنا فخور بتمثيل منتخب بلادي.. فرحان لأننا فزنا، غاتكون بطولة اليورو الخامسة ديالي في تاريخي، وسعيد بزاف”. وعبر رونالدو على الكعية ديالو من التيران وقال: “من الصعب الواحد يلعب على بحال هاد الملاعب لي كتشبه للارض فين كيزرعو البطاطا.. معرفتش كيفاش يمكن لفرق من هاد المستوى تلعب هنا، أمر سيئ بزاف.. مكانش المشهد زوين ، لكننا درنا خدمتنا وربحنا”. وبخصوص المرشحين للفوز بيورو 2020، أجاب: “نفس الأسماء كتعاود الفوز ببطولة 2016 مكيعنيش أننا أول المرشحين للقب، حنا منتخب صعيب يتغلب، لكن المرشحين للتتويج هم المنتخبات الأخرى”. 
كريستيانو رونالدو طالع ليه دم ووصف تيران ماتش لوكسمبورگ بفيرما ديال البطاطا